شەفەق نیوز/ بڕیارە شاندیگ پایەبەرز لە حکومەت هەرێم کوردستان، ئمڕوو سێشەممە، سەردان بەغداد پایتەخت بکەێد.
وەگورەی بەیاننامەیگ لە وەزارت بازرگانی و پیشەسازی لە هەرێم؛ شاندیگ وە سەرپەرشتیاریی کەمال موسلم وەزیر، ئمڕوو روی وەرەو بەغداد کەێد.
وەزارەتەگە وت: ئامانجەگە لەی سەردانە، ئەرا باسکردن لە باوەتە گرنگەکانە لەناوبەین وەزارەت بازرگانی و پیشەسازی لە هەرێم وەگەرد وەزارەت پیشەسازی عراق، و بتەوکردن پەیوەندیەیل هەردوگلا وهەمیش باسکردن لە باوەتەیلیگ تر.
و دیاری کرد ک دانووستانەکان لەناوبەین هەوکلاگە ئەوەسا ئەرا هەماهەنگی زیاتر لەباوەت سیاسەتە داراییەکان، و کارەیل کۆمپانیاکان و وەرگردن مووڵەت پیشەیی، و پەیاکردن چارەسەریە کونجیایەکان ئەرا ئەو گرفتەیلە ک کەفنە نوای خاوەن کارەگایل لە هەرێم.
